ونزوئلا خاریجی ایشلر ناظیری یورگ آرئازا، آوروپا بیرلیغی‌نین نیکولاس مادورو حکومتینه 8 گون عرضینده یئنی پرزیدنت سئچیم‌لری چاغیریشی ائتمه‌سینی عکس تقدیرده میللی مجلیس باشقانی خوان گوایدونو موقتی باشقان کیمی تانییاجاغینی آچیقلاماسینا دایر،
" آوروپا بیزه 8 گون وئریر. حاکم بیر میللته قارشی بو گوجو و یا اولتیماتومو هارا‌دان آلیرسینیز؟ بو اوشاق مودئلی موداخیله‌چی موناسیبت هارا‌دان گلیر؟" دئدی.
آرئازا، بیرلشمیش میللت‌لر امنیت کونسئیی‌نین ونزوئلاداکی کریزی گؤروشدوگو اوتورومدا چیخیشیندا، آمریکانین، اؤلکه‌سینده دولت چئوریلیشی ائتمکله گوناهلاندیردی.
ناظیر آرئازا،
" آمریکا، چئوریلیشی‌نین آرخاسیندا دئییل، شخصاً آپاریجی‌سی، ونزوئلادا موخالیفته و نؤکر اؤلکه‌لره گؤستریش وئریر و دیکته ائدیر." دئدی.
ونزوئلادا هفته ایچی موخالیفت و ایقتیدار طرفدارلاری‌نین کئچیردیگی گؤستری‌لر سونراسی، اکثریتی موخالیفتین الین‌دکی میللی مجلیسین باشقانی خوان گوایدو، موخالیفتچی‌لرین گؤستریسینده اؤزونو موقتی پرزیدنت اعلان ائتمیش و باشدا آمریکا اولماقلا آرا‌لاریندا کانادا، کولومبیا، پرو، اکوادور، پاراگوا، برزیل، شیلی، پاناما، آرژانتین، کوستاریکا و گواتمالانین دا اولدوغو بعضی اؤلکه‌لر طرفین‌دن تانینمیشدی.
تورکیه، مکزیک، روسیا، کوبا، چین و بولیوی ایسه نیکولاس مادورو حکومتینه دستک‌لرینی تکرارلامیشدی.
